Die Windpomp is 'n Afrikaanse rolprent wat op 25 April 2014 in teaters begin draai het en op 12 September 2014 op DVD vrygestel is. Die film is deur ZenHQ Films en Times Media Films vervaardig. Dit is in Kaapstad in die Wes-Kaap verfilm. Die Windpomp is aanvanklik in 2011 as 'n kortfilm vir die AFDA-filmskool geskiet. Dit het 11 AFDA-pryse verower waarna dit as Suid-Afrika se amptelike inskrywing vir die Studente Oscars ingeskryf is. Na hierdie suksesse is daar begin om dit as 'n vollengte rolprent te ontwikkel. Romantiese drama met elemente van fantasie. Dit het 'n ouderdomsperk van 13 jaar. Leandie du Randt as Margot Ian Roberts as Rossouw Armand Greyling as Henri Grethe Fox as tannie Miggie Marga van Rooy as Tannie Sean-Marco Vorster as Pieter Barbara Marie Immelman as 'n verpleegster Maridi Jooste as Miggie Roland Reed as Japie Marko van der Colff as Oupa Hendrik Euodia Sampson as Karmienella Ivan Abrahams as dominee Greeff Alice Godfrey as Elbie Die storie handel oor 17-jarige Hendri wat noodgedwonge op die voorstoep van sy seniele, teruggetrokke oupa in 'n aftree-oord beland.